Den Vest-Sjællandske Avis, 1820-06-17
Saalænge England ikke havde nogen mægtig Medbeiler til Søes gik det godt med Restrictionssystemet og det blev endog beundret. Nu da de Nordamerikanske Friestaters Flag vajer i alle Havne ved Siden af det Engelske, bliver Restrictions-Systemets Gavnlighed tvivlsomt. For at sikkre Staten den høie Tobaksafgift avler man hellere ingen indenlandsk Tobak, for at favorisere det Ostindiske Compagnie drikker ingen Nation sin Thee til saa høi en Priis som den Engelske. Jngen kunde lettere avle den i sine Colonier end Englænderne; men det vilde være Compagniet ubehageligt man har nyligen villet udbrede, at Theeavlen i Brasilien ikke vil lykkes, men denne Angivelse strider aldeles imod andre paalidelige Efterretninger man har derfra og to Franske Skibe bragte i Fior Ladninger af Thee med sig derfra). Følgen deraf er, at speculerende Nordamerikanske Handelshuse sælge nu stedse flere Varer i China (de bringe nemlig deres Poltsværk og Ginseng dertil) og man maae takke Nordamerikanerne for, at Theen bliver hvert Aar at faae for bedre Kiøb Klagen derover i England er almindelig og ligesom Thee var den første Hovedaarsag til den Krig, som forskaffede Friestaterne deres Uafhængighed, saaledes kan denne Plante lettelig blive anden Gang den nærmeste Aarsag til en nye Krig, som endnu kan frembringe vigtigere Følger.) Jmidlertid ville alle de Forandringer som Tiderne udkræve i Englands Handelsystem kun meget lang samt udvikle sig, da alle de gieldende Restrictioner staae i den nøieste Forbindelse med hele Englands Skatt- og Statsbestyrelses System; kunde en patriotisk Aand paa engang gribe alle Englands Rigmænds Siæle, saa at de ville bringe saa store Offere paa Fædrenelandets Alter, som Rigets Stilling og tem poraire Omstændigheder udkræve, saa er det først at tænke, at en stor og indgribende Hovedreform er til at udføre, og da først er det at haabe, at Fredens Genius vil udbrede sine gyldne og betryggende Vinger over Jorden. Med Føie siger vistnok et udenlandsk Blad, at man ikke maae tænke sig ved den Handelsfriehed, som man har for i England; at man vil i dette Land aabne dets Havne for Udlandets Production og Jndustrie; man vil blot rette paa Toldsystemet, som betynger den, og nærmere og i mere passende Forhold afpasse de nu gieldende Restrictioner efter de herskende Tidsomstændigheder. – De Yttringer, som Lord Liverpool har udeladt sig med i Overhuset i Henseende til de Nordamerikanske Friestater, ere komne fra en Minister, af politisk Mærkværdhed; han saade nemlig: den almindelige Nød er i intet Land større end i Amerika. Den Omvæltning i Tingene, som i 20 Aar har fundet Sted i Europa har frembragt denne almindelige Elendighed. De som troe, at de sørgelige Forhold, hvori England nu befinder sig ere en Følge af Byrden af Landets Gield og af de mange Skatter tage saare feil. Man kaste et Blik paa Amerikas Gield og dets Jndtægter, ligesom paa dets nærværende beklagelige Forfatning og man vil ikke dømme saa rask længere. Jmedens Europa har ført i 20 Aar Krig, har Amerika kun i 2 Aar været indviklet deri, og dog have Følgerne af den virket saa stærkt paa Landet. Det føler disse Virkninger, ikke som en Følge af sin forrige Fattigdom, men som en Følge af sin forrige Velfærd; ved den Neutralitet, som dette Land næsten besad i 20 Aar, da hele Europa var indviklet i en ødelæggende Krig har det gjort Progresser, som det ved Tingenes sædvanlige Gang ikke kunde giøre i 60 ja selv i 80 Aar, og det synes nu, at det maae betale det tilbage som det tidligere har optaget i Forskud, og at det maae lide saalænge indtil det vender tilbage til sin naturlige Tilstand. Jntet Land er egentlig bedre skikket til et Marked for og end de Forenede Stater, og det vilde ikke allene være meget upolitisk, men ogsaa vise en Mangel paa et venskabeligt Sindelag mod dette Land, naar vi ikke vilde tage en oprigtig Andeel i de Forenede Staters tilbagekommende Velfærd. – (Det er umueligt at troe andet, end at der ligger en dyb politisk Grund for disse Udeladelser; hvad enten denne nu er at de skulle være et Beroeligelsesmiddel for det Engelske Folk, eller endnu have et langt hemmeligere og vigtigere Formaal, hvortil de sigte; thi man fatter ikke hvorledes en Statsgield paa 89 Millioner Dollars eller Species kan ansees trykkende for en Nation paa 12 Millioner Mennesker, og som have et uhyre Qvantum af frugtbare Jorder at disponere over. Hvorledes et Folks Tilstand, kan betragtes som ængstelig der har det rigeste Terrain hvorpaa det kan udbrede sig; der ikke er betynget med Skatter; der ligger ypperligt situeret for Handelen, og nær ved Rigdommens Kilder; der er fuldt af Vindskibelighed og i bestandig Tilvæxt, og som besidder de rigeste og importableste Productioner. Derimod sagde den Nordamerikanske Skatkammer Secretair i sin Jndberetning i Aar om Financerne, den Brittiske Nationalgield er 37 Gange større end vor, imedens at den Brittiske Nationalindtægt er kun 8 Gange større.) – Almindelig er Opmærksomheden spændt i England paa den Bill, som ventileres i Kongressen og Restrictioner paa Jndførselen af den Brittiske Manufacturflid; man troer ikke at billen vil passere Repræsentanternes Huus; men man veed dog, at det er den herskende Mening i Fristaterne, at det gunstige Øieblik er nu forhaanden til at tage den indenlandske Production af uldne, bomuldne og Jernvarer i sin Beskyttelse.